Kombinácia prípravkov
Dobrý deň,môže sa dávať babycalm pred každým kŕmením plus biogaia? (raz denne) pripadne aj sab simplex, je možná táto kombinácia?
Dobrý deň.
Ďakujeme za Vašu otázku.
Prípravok Babycalm sa odporúča užívať v množstve 10 kvapiek (zhruba ½ ml) do úst dieťaťa pred každým jedlom. Pokiaľ je to potrebné, rovnakú dávku je možné dieťaťu podať aj medzi jedlom. Počet dávok počas 24 hodín nie je obmedzený. Liek Sab SImplex obsahuje liečivo simetikón. Používa sa u dospelých, dospievajúcich, detí, dojčiat a novorodencov od 3. týždňa pri zvýšenej tvorbe plynov a ich hromadení v tráviacom trakte s ťažkosťami, ako sú nafukovanie, pocit plnosti a napätie v nadbrušku. Deti do jedného roka užívajú vek 4 až 6-krát denne.
Kombinácia uvedených prípravkov, vrátane podávania probiotík Biogaia, je možná.
Prajem pekný zvyšok dňa.
S pozdravom
Mgr. Barbora Bičanovská